|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

06.03.2025 г.

**А1 вече предлага новите флагмани от серията Xiaomi 15**

* *Вземи новите Xiaomi 15 и Xiаomi 15 Ultra в комплект с безжична колонка Xiaomi Bluetooth Speaker от А1.*
* *Смартфоните са разработени в партньорство с известния производител на фотообективи Leica.*
* *Устройствата се предлагат на лизинг за 36 месеца с план Unlimited Ultra.*

Феновете на мобилната фотография могат да се сдобият с най-новите смартфони от серията Xiaomi 15 в магазините на А1 и онлайн на сайта на телекома. Устройствата, разработени в партньорство с легендарния производител на фотоапарати и обективи Leica, вече са налични в комплект с безжична колонка Xiaomi Bluetooth Speaker на лизинг за 36 месеца с план Unlimited Ultra.

**Xiaomi 15 Ultra** **– нови стандарти в мобилната фотография**

[**Xiaomi 15 Ultra**](https://www.a1.bg/devices/smartphones/xiaomi-15-ultra-512-gb-black?main=2112) е модел, създаден за тези, които търсят най-добрите възможности за мобилна фотография и висока производителност. Основната камера включва четири сензора, сред които 50 MP основен, 200 MP перископен телефото, 50 MP плаващ телефото и 50 MP ултраширокоъгълен обектив, осигуряващи гъвкавост и високо качество на изображенията. А благодарение на Leica Summilux оптиката, потребителите могат да заснемат детайлни кадри дори при слаба осветеност. Освен това 32 MP предна камера предлага отлични възможности за селфита, а 8K видеозаписът при 30 кадъра в секунда прави Xiaomi 15 Ultra подходящ избор за създателите на видео съдържание.

Дисплеят е 6.73-инча WQHD+ AMOLED с адаптивна честота на опресняване от 1 до 120 Hz и пикова яркост от 3200 нита, като осигурява ясна картина и плавно изживяване. Устройството разполага с мощния процесор Snapdragon 8 Elite, 16 GB RAM и 512 GB вградена памет, достатъчна за съхранението на всички значими моменти, които сте запечатали. Батерията е с капацитет 5410 mAh, за да сте спокойни през целия ден, и поддържа 90W кабелно и 80W безжично зареждане. Xiaomi 15 Ultra работи с операционната система Xiaomi HyperOS 2, която интегрира Xiaomi HyperAI – платформа за изкуствен интелект с AI функции като интелигентна обработка на изображения, подобрен нощен режим и AI портретен ефект. Смартфонът притежава и IP68 рейтинг за устойчивост срещу прах и вода.

**Xiaomi 15 – мощност и елегантен дизайн в по-компактен формат**

[**Xiaomi 15**](https://www.a1.bg/devices/smartphones/xiaomi-15-256-gb-black?main=2113) е по-компактният модел от серията, който също предлага премиум характеристики. Той разполага с 6.36-инчов CrystalRes AMOLED дисплей, процесор Snapdragon 8 Elite, 12 GB RAM и 256 GB вградена памет, осигуряващи бърза и надеждна работа. Основната камера включва три 50 MP сензора – основен, телефото и ултраширокоъгълен, които предоставят гъвкавост при заснемане в различни ситуации и кристално ясни снимки. А 32 MP предна камера и 8K видеозаписът предлагат чудесни възможности за любителите на мобилната фотография.

Батерията на Xiaomi 15 е с капацитет 5240 mAh и поддържа 90W кабелно и 50W безжично зареждане. А дизайнът отново е с алуминиев корпус и рейтинг за защита IP68. Подобно на Ultra модела, той работи с Xiaomi HyperOS 2, която предлага AI възможности, подобрена свързаност (WiFi 7) и интуитивен потребителски интерфейс.

Новите модели от серията Xiaomi 15 идват в два елегантни цвята – черен и бял, като [**Xiaomi 15**](https://www.a1.bg/devices/smartphones/xiaomi-15-256-gb-black?main=2113) се предлага от А1 на лизинг за 36 месеца срещу 53,50 лв. на месец с план Unlimited Ultra, а [**Xiaomi 15 Ultra**](https://www.a1.bg/devices/smartphones/xiaomi-15-ultra-512-gb-black?main=2112) – за 74,99 лв. при същите условия.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*